વિસનગર માર્કેટયાર્ડમાં ખેડૂતો મગફળીની હરાજી કરવા આકર્ષાય તે માટે મગફળીની હરાજી ઉપર વેપારી કમિશન રૂા.૧ રાખવામાં આવ્યુ છે. અન્ય ખેતપેદાશમાં રૂા.૧.૫ કમિશન ચાલે છે. જ્યારે વેપારીઓ મગફળીનો માલ ખરીદવા પ્રોત્સાહીત થાય તે માટે મગફળીના વેપાર ઉપર ૩૦ પૈસા શેષ રાખવામાં આવી છે. બીજી જણસોમાંં ૬૦ પૈસા શેષ છે. અન્ય માર્કેટોમાં વેપારીઓ રીગ કરતા હોવાથી ખેડૂતોને મગફળીનો પુરતો ભાવ મળતો નહોતો. જ્યારે વિસનગર માર્કેટયાર્ડમાં વેપારીઓ વચ્ચે તંદુરસ્ત હરિફાઈ હોવાથી મગફળીના પાકનો ભાવ મળશે. વિસનગર માર્કેટયાર્ડમાં બેસતાવર્ષ પછી તા.૭-૧૧-૨૦૧૬ ને સોમવારથી મગફળીની હરાજી શરૂ થશે તેવુ માર્કેટયાર્ડના સેક્રેટરી કમલેશભાઈ પટેલે જણાવ્યુ છે.